బి.పి. హరీష్

హరీష్ పి బసవనగౌడ కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు హరిహర్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.

 రాజకీయ జీవితం 
బి.పి. హరీష్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004 శాసనసభ ఎన్నికలలో హరిహర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి 37424 ఓట్లతో మూడోస్థానంలో నిలిచాడు. ఆయన 2008 శాసనసభ ఎన్నికలలో బీజేపీ అభ్యర్థిగా పోటీ చేసి  తన సమీప ప్రత్యర్థి జేడీఎస్ అభ్యర్థి హెచ్ శివప్పపై 11018 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

బి.పి. హరీష్ 2012లో కర్ణాటక జనతా పక్ష పార్టీలో చేరి 2013 శాసనసభ ఎన్నికలలో హరిహర్ శాసనసభ నియోజకవర్గం నుండి కర్ణాటక జనతా పక్ష అభ్యర్థిగా పోటీ చేసి 37786 ఓట్లతో మూడోస్థానంలో నిలిచాడు. ఆయన ఆ తరువాత 2014లో తిరిగి భారతీయ జనతా పార్టీలో చేరి 2018 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎస్. రామప్పపై 7,260 ఓట్ల తేడాతో ఓడిపోయాడు. 

బి.పి. హరీష్ 2023 కర్ణాటక శాసనసభ ఎన్నికలలో హరిహర్ శాసనసభ నియోజకవర్గం నుండి బీజేపీ అభ్యర్థిగా  పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎన్.హెచ్. శ్రీనివాసపై 4,304 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2008 కర్ణాటక శాసనసభ్యులు
వర్గం:2023 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు